 MKUU wa Chuo cha Kumbukumbu ya Mwalimu Nyerere Profesa Shadrack Mwakalila amewataka watumishi wa Chuo hicho kuhakikisha wanatekeleza majukumu yao kwa kufuata kanuni, taratibu na sheria za utumishi wa Umma.Profesa Mwakalila alitoa wito huo alipokuwa akizungumza na uongozi wa chuo pamoja na wafanyakazi ili kukumbushana, kuelekezana na kujipanga kwa ajili ya mwaka mpya wa masomo 2019/20.Alisema watumishi wa umma hawapati kuchezea fursa waliyonayo hivyo watimize wajibu kwa kufuata kanuni, taratibu na Sheria za utumishi wa umma.Pia aliwataka wafanyakazi hao kuwa na uelewa wa dira ya Chuo Cha Kumbukumbu ya Mwalimu Nyerere kuwa ni kitovu cha utoaji wa Maarifa bora kuhusu ubunifu, uvumbuzi na kuendeleza Amani na Umoja. Ikiwa ni pamoja kutoa mafunzo ya uongozi na maadili,mafunzo ya Kujiendeleza na Kufanya tafiti zinazotatua changamoto katika jamii.